Փոխլրացման քաղաքականությունը հենց նրանով է այդպիսին, որ Ռուսաստանի հետ ռազմավարական դաշնակցությանը զուգահեռ զարգանում էին նաև ՀՀ հարաբերությունները այլ երկրների, մասնավորապես` ԱՄՆ-ի հետ: ՀՀ տնտեսության արագ վերականգնման գործում դժվար է գերագնահատել ամերիկյան օգնության դերը, որի ծավալները որոշ տարիների հասան մինչև 100 մլն ամերիկյան դոլարի: Բացի դա, ԱՄՆ-ը օժանդակություն է ցուցաբերել նար մեր երկրի ժողովրդավարական բարեփոխումների գործընթացին, հատկացրել ամենամյա ռազմական օգնություն: 2000 թվականին ստեղծվեց հայ-ամերիկյան տնտեսական հարցերով միջկառավարական աշխատանքային խումբ, որը հովանավորվում է ՀՀ նախագահի և ԱՄՆ փոխնախագահի կողմից: